Diari Oficial de la Generalitat Valenciana


Sumari del DOGV 2624, del 13-11-1995 (1995/836708)

DECRET 319/1995, de 30 d'octubre, del Govern Valencià, pel qual accepta la cessió gratuïta de la propietat de l'immoble situat al carrer de Galícia, núm. 32, de Torreblanca, destinat a la construcció d'un centre de salut, realitzada per l'ajuntament d'aquest municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/10/30/319/dof/vci/html**

### Dades del document

Número de DOGV
:   2624

Data del DOGV
:   13-11-1995

Secció del DOGV
:   DISPOSICIONS GENERALS

Número del document
:   1995/836708


Data del document
:   30-10-1995

Organisme emissor
:   Conselleria d'Economia i Hisenda

Tipus de document
:   Decret

DECRET 319/1995, de 30 d'octubre, del Govern Valencià, pel qual accepta la cessió gratuïta de la propietat de l'immoble situat al carrer de Galícia, núm. 32, de Torreblanca, destinat a la construcció d'un centre de salut, realitzada per l'ajuntament d'aquest municipi.   
L'Ajuntament de Torreblanca, en la sessió plenària realitzada el dia 28 d'octubre de 1991, acordà la cessió gratuïta a la Generalitat Valenciana de la propietat de l'immoble situat al carrer de Galícia, núm. 32, propietat de l'Ajuntament.  
La cessió es realitza amb el fi determinant de construir-hi un centre de salut.  
A petició del conseller de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 30 d'octubre de 1995,  
DECRETE  
Article primer  
Acceptar la cessió gratuïta de la propietat, realitzada per l'Ajuntament de Torreblanca, de l'immoble de 816 m2 de superfície, 875 m2 segons el registre de la propietat, situat al carrer de Galícia, núm. 32, que confronta: dreta, Juan Salvador Sirvent; esquerra, Ismael Marín Bellés; davant, carrer de Galícia, núm. 32, i darrere carreró Manrique Lara.  
Aquesta finca es troba inscrita en el Registre de la Propietat de Torreblanca, tom 212, llibre 9, foli 39, finca 817.  
Article segon  
La cessió gratuïta efectuada per l'Ajuntament de Torreblanca es fa amb la condició de destinar l'immoble a la construcció d'un centre de salut.  
Article tercer  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i haurà d'inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 30 d'octubre de 1995  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI